Dan Ilie Morega, fostul prefect al județului Gorj, care are pe numele său șapte dosare penale, a solicitat prezența unei ambulanțe susținând că are o agitație psiho motorie și că trebuie să fie evaluat medical, astfel a fost dus cu ambulanța la Serviciul de Urgență al Spitalului din Târgu Jiu.
Totul s-a întâmplat în timp ce procurorii au cerut arestarea acestuia. La spitalul din Târgu Jiu, medicii au dispus trimiterea lui la Spitalul de Psihiatrie din Târgu Jiu, unde surse Antena 3 CNN susțin că în acest moment i se fac procedurile de internare.
Drept urmare, Dan Ilie Morega nu a apucat să fie audiat de anchetatori. Din acest moment, nu se știe exact ce urmează.
Procurorii de la Parchetul de pe Lângă Judecătoria Sectorului 1 solicitaseră revocarea măsurii controlului judiciar și arestarea sa. Aici existau două dosare în care trebuia să fie audiat. În acest moment Dan Morega se află la Psihiatrie.